Chindia Targoviste - Hermannstadt (vineri, ora 18:00 , Digi Sport 1 )

Botoşani - Shkëndija (joi, ora 18:45, Digi Sport 1)

"Avem o problemă de identitate clară la primul nivel al fotbalului nostru câtă vreme la echipe de tradiţie, cum e Petrolul, vin 5, 6.000 de suporteri, iar în prima divizie câteva sute. Nu ştiu dacă ar fi normal să se întâmple aşa cu Rapid. Pentru că eu am prins acel Rapid care a evoluat şase ani în Liga a II-a şi stadionul Giuleşti era arhiplin. De ce nu ar juca acum 3, 4 ani şi să promoveze până în prima divizie?", a declarat Marcel Puşcaş, director în cadrul FRF.

„Cred că este cea mai bună variantă ca Rapid să revină în prim-plan. De când a dispărut Rapid eu nu mai sunt interesat de fenomen. Pentru mine nu mai există altă echipă în fotbalul nostru şi cred că e o şansă”, a declarat cântăreţul Kamara, unul dintre membrii trupei „Alb şi Negru”.

"În momentul în care regulamentul va permite, FC Voluntari îşi va schimba numele în Rapid. N-o poate face imediat pentru că nu e aceeaşi situaţie ca la Steaua-FCSB, acolo era o decizie a instanţei, dar echipa va deveni Rapid Bucureşti. Palmaresul şi brandul vor fi luate de o societate, corect? Indiferent care ar fi aia. Şi ar înfiinţa o echipă. Până la urmă acelaşi lucru l-ar face şi Voluntariul, cu menţiunea că aşa Rapid ar trece peste anii petrecuţi în diviziile inferioare", a povestit pentru Digi Sport unul dintre suporterii giuleştenilor care susţin proiectul, dar care deocamdată nu a vrut să-şi dezvăluie identitatea.

Consiliul Local şi Primăria Voluntari ar urma să pună pe ordinea de zi în perioada imediat următoare posibilitatea de a participa la licitaţia pentru brandul şi palmaresul Rapidului. După cum se ştie, anul trecut societatea de fotbal patronată de moldoveanul Valerii Moraru a fost declarată falimentară, iar în această perioadă lichidatorul judiciar pregăteşte ultimele detalii pentru scoaterea la licitaţie a bunurilor clubului Rapid. Acest lucru se va întâmpla în următoarele două luni, de către lichidator şi ANAF.

Recent, palmaresul altor două cluburi de tradiţie în fotbalul românesc se află în aceeaşi situaţie după ce grupările respective au dat faliment. Palmaresul Oţelului (un titlu de campioană) a fost vândut cu puţin sub 10.000 de euro, în timp ce pentru palmaresul celor de la FC Argeş, două titluri, licitaţia va pleca de la 23.000 de euro. Giuleştenii deţin trei titluri de campioană, 13 Cupe ale României şi 4 Supercupe.

Etichete:

,

,

,